Document ID: 32012R0631

IZVEDBENA UREDBA KOMISIJE (EU) št. 631/2012
z dne 12. julija 2012
o spremembi Uredbe (ES) št. 1295/2008 o uvažanju hmelja iz tretjih držav
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti člena 192(2) v povezavi s členom 4 Uredbe,
ob upoštevanju naslednjega:
(1)
Uredba Komisije (ES) št. 1295/2008 (2) v Prilogi I določa seznam agencij tretjih držav, pooblaščenih za izdajo spričeval, ki spremljajo hmeljne proizvode, uvožene iz teh držav. Navedena spričevala se priznajo kot enakovredna certifikatu iz člena 117 Uredbe (ES) št. 1234/2007.
(2)
Argentina je prvič sporočila dva pristojna organa, pooblaščena za izdajo spričeval o enakovrednosti. Navedena organa je zato treba vključiti na seznam iz Priloge I k Uredbi (ES) št. 1295/2008.
(3)
Uredbo (ES) št. 1295/2008 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Priloga I k Uredbi (ES) št. 1295/2008 se nadomesti z besedilom iz Priloge k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. julija 2012

Labels: 3
17
18